کوئٹہ(اے پی پی) بلوچستان عوامی پارٹی نا چیف آرگنائزر باسک بلوچستان اسمبلی میر جان محمد جمالی پارینے کہ کوروناوائرس اسہ جہانی ءُ دین اسے نا دروشم دوئی کرینے و داوخت اسکان دا ساڑی آ صدی نا بھسکاری نا سوب جوڑ مروک ناجوڑی جوڑ مسنے داہلوک آ دین آن بچنگ کن رکھی گام گیج آتیا عملدرآمد آن بیدس ہچ ءُ درمان اس اف، الس حکومت نا کنڈآن چست کروک گام گیج وپرمان تا پاسداری ءِ کرسا کروناوائرس ءِ شکست تننگ نا جہد اٹی تینا کڑد ءِ اداکیر۔ داخیال آتا درشانی ءِ او“اے پی پی” تون گپ وتران کرسا کرے۔ میر جان محمد جمالی پارے کہ داوخت پاکستان تون اوار مچ آ دنیا تاریخ نا سختی نا دور آن گدرینگ انگ ءِ کوروناوائرس نا دین انسانی جان تا زیان تون اوار اوار شون ہلوک ملک آتون اوار شون پذیر ملک آتے ٹی زرگزران نا پٹھہ ءِ دڑفینے دنیا نا بھلا اسٹاک ایکسچینجز بھس مسنو وکروڑ آ خلقت بے روزگار مسنو۔ داحالیت آتیان پیش تمنگ اٹ دنیا ءِ اسہ وخت اس لگک میر جان محمدجمالی پارے کہ کوروناوائرس نا ویکسین نا ایجاد کن سوتوڑ کوشست آک برجاءُ ولے داوخت اسکان ہچ ءُ خاطر خواہ سرسہبی اس دوئی متنے داوڑنا حالیت آتے ٹی احتیاط ہی کوروناوائرس آن بچنگ نا اسٹ انگا کسر ءِ اوپارے کہ حکومت ءِ لاک ڈاﺅن نا فیصلہ ءِ اٹلی و ایران کون آ بھلا بھس کاری تیان بچنگ کن کروئی تما داڑآن بیدس حکومت تون ہچ ءُ آپشن اس الوکہ میر جان محمد جمالی پارے کہ الس ءِ لاک ڈاﺅن اٹی حکومت تون کمک کرسا تینا اُراتیٹی مریر بے گرج اُراتیان پیش تمسا دا ہلوک آ ناجوڑی ءِ تینٹ تینا اُراتیا اتپس ، اوپارے کہ صنعتی بشخ آتا کمک و نیزگار بندغ آتا کمک کن بنجائی و صوبائی حکومت آک زرگزرانی پیکیج نا فراوانی آ کاریم کننگ ءُ و دوئی وسیلہ غاتے ٹی الس و صںعتی بشخ اتون اوار روزگار نا فراوانی آ متعین نجی و سرکاری ادارہ غاتے ممکنہ کمک فراوان کرسا زرگزران نا پہیہ ءِ رواں دواں تخنگ نا پبی کوشست کننگ انگ ءِ۔
